निरंजन ज्योति
साध्वी निरंजन ज्योति (जन्म : १९६७) भारतीय जनता पार्टी की एक राजनेता हैं। वर्तमान में वे फतेहपुर से लोकसभा सांसद हैं। नवम्बर २०१४ में उन्हें खाद्य प्रसंस्करण उद्योग का राज्य मन्त्री बनाया गया था। वह अर्धकुम्भ 2019 में महामण्डलेश्वर भी थीं। लोकसभा चुनाव 2014 में 1,87,206 वोटों के अंतराल से इन्होंने बहुजन समाज पार्टी के अफ़ज़ल सिद्धीक को हराया था। इसके पूर्व इनका राजनैतिक सफर हमीरपुर जिले से कुरारा क्षेत्र के प्रमुख कार्यकर्ता रहे बृजकिशोर गुप्ता, सुनील पाठक, ग्राम झलोखर के अर्चना द्विवेदी तत्कालीन भाजपा जिला उपाध्यक्ष (2012) आदि के साथ प्रारम्भ हुआ ।